CELEX: 62019TB0306
Language: mt
Date: 2021-03-24 00:00:00
Title: Kawża T-306/19: Digriet tal-Qorti Ġenerali tal-24 ta’ Marzu 2021 – Graanhandel P. van Schelven vs Il-Kummissjoni (“Rikors għal annullament – Politika agrikola – Produzzjoni bijoloġika – Regolament (KE) Nru 834/2007 – Produzzjoni u ttikkettjar ta’ prodotti bijoloġiċi – Prodotti bijoloġiċi importati fl-Unjoni – Ċertifikazzjoni ta’ prodotti minn organu ta’ kontroll – Assenza ta’ interess ġuridiku – Nuqqas ta’ inċidenza diretta – Inammissibbiltà manifesta”)

31.5.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/24
            
         
      Digriet tal-Qorti Ġenerali tal-24 ta’ Marzu 2021 – Graanhandel P. van Schelven vs Il-Kummissjoni
      (Kawża T-306/19) (1)
      
      (“Rikors għal annullament - Politika agrikola - Produzzjoni bijoloġika - Regolament (KE) Nru 834/2007 - Produzzjoni u ttikkettjar ta’ prodotti bijoloġiċi - Prodotti bijoloġiċi importati fl-Unjoni - Ċertifikazzjoni ta’ prodotti minn organu ta’ kontroll - Assenza ta’ interess ġuridiku - Nuqqas ta’ inċidenza diretta - Inammissibbiltà manifesta”)
      (2021/C 206/31)
      Lingwa tal-kawża: l-Ingliż
      
         Partijiet
      
      
         Rikorrent: Graanhandel P. van Schelven BV (Nieuwe-Tonge, il-Pajjiżi l-Baxxi) (rappreżentant: C. Almeida, avukat)
      
         Konvenut: Il-Kummissjoni Ewropea (rappreżentanti: D. Bianchi, A. Dawes u B. Hofstötter, aġenti)
      
         Suġġett
      
      Talba bbażata fuq l-Artikolu 263 TFUE u intiża għall-annullament tal-Artikolu 1(3) tar-Regolament ta’ Implimentazzjoni tal-Kummissjoni (UE) 2019/446 tad-19 ta’ Marzu 2019 li jemenda u jikkoreġi r-Regolament tal-Kummissjoni (KE) Nru 1235/2008 li jistabbilixxi r-regoli dettaljati għall-implimentazzjoni tar-Regolament tal-Kunsill (KE) Nru 834/2007 dwar l-arranġamenti għall-importazzjonijiet ta’ prodotti organiċi minn pajjiżi terzi (ĠU 2019 L 77, p. 67), sa fejn din id-dispożizzjoni, flimkien mal-punt 3 tal-Anness II tal-imsemmi regolament ta’ implimentazzjoni, tirtira r-rikonoxximent mogħti lil Control Union Certifications bħala organu kompetenti sabiex iwettaq kontrolli u joħroġ ċertifikati ta’ spezzjoni li jawtorizzaw it-tqegħid fis-suq tal-Unjoni bħala prodotti bijoloġiċi ta’ prodotti importati mill-Kazakistan, mill-Moldova, mir-Russja, mit-Turkija u mill-Emirati Għarab Magħquda.
      
         Dispożittiv
      
      
                  1)
               
               
                  Ir-rikors huwa miċħud bħala manifestament inammissibbli.
               
            
                  2)
               
               
                  Ma hemmx lok li tingħata deċiżjoni dwar it-talbiet għal miżuri ta’ organizzazzjoni tal-proċedura u għal smigħ tax-xhieda ppreżentati minn Graanhandel P. van Schelven BV.
               
            
                  3)
               
               
                  Graanhandel P. van Schelven hija kkundannata għall-ispejjeż.
               
            
         (1)  ĠU C 280, 19.8.2019.